HEI
ALLE SAMMEN

Jeg er med Heidi
& Pappa på båttur. I går kom vi til Tenerife utenfor
Afrika. Før det har vi vært mage steder i Europa.

Mamma og Bjørnar
fulgte meg til båten i Vigo i Spania.
Bjørnar var med på båten i mange dager.

Jeg falt i
vannet første gang fra brygga i Bayona i
Spania. Jeg falt i vannet andre gang fra gummibåten i Cascais i Portugal. Neste gang jeg faller i vannet har
jeg falt i vannet 3 ganger. Det er litt skummelt å falle i vannet, men
jeg har alltid redningsvest på meg. Når jeg faller i vannet
blåser jeg i fløyten, og så kommer pappa og henter meg.

På vei til
Porto Santo fikk vi fisk. Det er bilde av meg
på web sidene til Empire. Båten til pappa og Heidi heter Empire.

Jeg har
møtt Vanvara med Anne og Jørgen og Snorrebåten med Helge og Maggen, men de har seilt
til andre øyer nå. Jeg får kanskje møte dem igjen
før jeg skal hjem.

Den fineste
stranden er på Porto Santo. Jeg har nesten
lært å svømme og så har jeg surfet på bodybrett
i bølgene. Det var gøy. Bølgene er skumle i midten, men
inne på stranden og lenger ute der jeg ikke kan stå er de ikke
så skumle.

Jeg kan ro
gummibåten alene, men kommer ikke så langt. Båten sitter
fast i storebåten med et tau.

Pappa blir sint
på meg når jeg knyter opp tauene til båten. I går
prøvde jeg å knyte opp fortøyningstauet til
nabobåten på brygga. Da ble pappa streng igjen. Jeg har lovet
å ALDRI røre tau uten å spørre først. Men
jeg har mitt eget tau, som jeg kan røre når jeg vil. Det kan jeg
også lage knuter med.

I Lisboa var vi
i dyreparken og så tiger, løve, apekatter og sjiraff og mange
andre dyr. Vi var på delfinshow – DELFINER ER FINE.
Sjøløvene kysset mange på tribunen, men ikke meg.

Noen ganger har
vi seilt i mange netter. Jeg har blitt litt kvalm når det har
vært store bølger, men ikke nå mer. En natt blåste
det veldig mye, og da sov jeg på dørken i båten, for der
beveger ikke båten seg så mye.

På vei til
Tenerife fanget pappa og jeg 2 tunfisk. Jeg kan også navnet på
Keiserfisk, Pappegøyefisk og mange andre fra
fiskeboken. Tunfisk smakte litt skummelt, men det var fordi det var natten da
vi spiste middag.

Snart skal vi
til Puerto Mogan, en annen kanariøy.
Da kommer Vigdis og Tore (mamma og pappa til Heidi) og farmor og farfar og mange
andre på besøk. Kanskje kommer Anne og Jørgen og Helge og
Maggen også.

Også skal
jeg reise hjem med fly sammen med Vigdis og Tore og farmor og farfar.

Heidi &
Pappa skal seile til Amerika, men da skal ikke jeg være med. Hvis jeg
får lov av mamma og hvis jeg får fri i barnehagen skal jeg
besøke Pappa & Heidi i Amerika også.

Noen båter
kaster ankeret sitt, men vi har ikke kastet ankeret vårt nå. Vi
ligger til brygge. Nå skal jeg på land og i morgen skal vi til
Puerto Mogan. Jeg kan nesten navnet på alle
stedene vi har vært. Vigo, Bayona, Castello, Nazaré,
Cascais, Puerto Santo,
Madeira og Tenerife og noen til.

På Madeira
akte vi kjelke på asfalt. Det var gøy og lignet litt på
skummelt.

På
båten har jeg Peder sitt rom og Peder sin luke i dørken –
der er lekene mine. Når jeg går til og fra båten fra brygga
alene, har jeg skremt mange gamle damer – men jeg er flink å
klatre alene.

Jeg har det
kjempe fint. Kommer snart hjem.

HADET HILSEN PEDER

(Pappa &
Heidi)